Phoenixeilenj

Dit artikel is gesjreve (of begós) in 't Remunjs. Laes hie wie v'r mit de versjillende saorte Limburgs ómgaon. De Phoenixeilenj zeen 'n groep van ach atolle en twee ónger 't zeesjpegel gelaege koraalriffe in de centrale Groten Oceaan, t'n ooste van de Gilberteilenj en t'n weste van de Line-eilenj. Ze zeen 'n óngerdeil van Kiribati. De arsjipel is gooddeils ónbewoond. Slechs op 't eilandj Kanton wone get luuj (41 in 2005). Aan 't inj van de jaore '30 van d'n twintjigsten eew perbeerde Groot-Brittannië de eilenj te kolonisere.